text: [{"text_idx": "#000003", "text": "Gaafii : Salaatni jum\u2019aa nama musaafiraa irratti dirqamaa? takkaahuu salaata zuhrii ka guyyaa jum\u2019aa san gabaabsuun ni ta\u2019aa? akkasuma guyyaa juma\u2019aa asriif zuhrii walirratti gabaabsanii jam\u2019ii godhuun ni danda\u2019amaa?"}, {"text_idx": "#000004", "text": "Deebisaa: Salaanni jum\u2019aa nama musaafiraa irratti dirqamaa miti. Salaanni jum\u2019aa nama dhukkubsatu, nama Musaafiraa, Gabrootaa fii dubartii irratti waajibaa miti. Namni Musaafiraa kun yoo magaalaa keessa jiraate, magaalaa san keessatti yoo ummanni salaata jum\u2019aa salaataa jiraate, ummatuma wajji Jum\u2019aa salaatuu mirga qaba. gama birootiin Jum\u2019aa dhiisee zuhriifi Asrii walitti qabee raka\u2019aa lama lamaan salaatuu ni dandaya."}, {"text_idx": "#000005", "text": "Gabaabinaan Namni Muraasifaa filannoo heddu qaba. Yoo fedhe salaata jum\u2019aa ummata wajji salaatuu mirga qaba. yoo fedhe jum\u2019aa ofirraa dhiisee zuhrii qofa raka\u2019aa lamaan salaatuu mirga qaba. yoo fedhe ammoo salaata Zuhrii fi Asrii raka\u2019aa lama lamaan jam\u2019ii godhee salaatuu ni dandaya."}, {"text_idx": "#000006", "text": "Salaanni Jum\u2019aa Nama imaltuu deemurratti dirqamaa miti. Rasuulli (Sallallaahu Aleyhi Wasallam) yeroo imaltuu irra jiran salaata Jum\u2019aa fi salaata iidaatis hin salaanne. nama imaltuu deemuuf salaata gabaabsuun hayyamamee jira. Yoo ummata salaata jum\u2019aa salaatutti jiru dhaqqabatee itti hidhatee salaate mirga guutuu qaba. wanti isa dhoorku hin jiru. yoo fedhe ammoo jum\u2019aa ofirraa dhiisee zuhrii raka\u2019aa lama salaata. yoo fedhe Zuhrii fi Asrii walitti qabee raka\u2019aa lama lamaan salaatee imala isaa itti fufa. gama birootiin salaata Jum\u2019aa ofirraa dhiisee, zihriillee booda aansee sa\u2019aa Asrii irratti Zuhrii fi Asrii walitti qabee salaatuu mirga qaba."}, {"text_idx": "#000007", "text": "701: Mallaqa namni nama bira kaayate irraa zakaa akkamitti baasan?\n700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?"}, {"text_idx": "#000008", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]